Missouri (engelsk: "Missouri River") er ei elv i USA. Den er om lag 4 130 km lang og er dermed USAs lengste elv. Kombinert med sin lengste kildeelv og med nedre del av Mississippi River, utgjør den verdens fjerde lengste elvesystem. Missouri spilte en stor rolle i forbindelse med utforskningen av det midterste og vestlige USA i begynnelsen av 1800-tallet, med blant annet kjøpet av Louisiana og den toårige ekspedisjonen til utforskerne Lewis og Clark.